hu hu en hu hu hu hu en en hu en hu hu hu hu en hu hu hu en hu hu hu hu hu hu hu hu hu hu hu hu en hu hu de hu it hu hu hu hu hu hu hu de hu hu hu hu hu hu
Nem meglepő, hogy miért álltak le a Spawn film előkészületei - Puliwood
Hollywood megint a legrosszabb oldalát mutatja.
Tavaly végre elkezdhettük remélni, hogy a Blumhouse Productions és a Spawn-képregénysorozat mögött kreátorként álló Todd McFarlane végre méltó mód filmvászonra ülteti a démoni szuperhőst az 1997-es, csúfos próbálkozás rebootjában, amihez ráadásul Jamie Foxx és Jeremy Renner főszerepekben csatlakozott. A film egy kőkeményen R korhatár-besorolású, a korábbinál sokkal sötétebb produktumnak indult, de állítólag pont ez vezetett ahhoz, hogy a mai napig nem tudott kamerák elé állni a stáb.
McFarlane a San Diego Comic-Conon beszélt róla, hogy pénzügyi problémák állnak a hányatott sorsú projekt legújabb csúszása mögött, mert noha ő mindvégig kitart a felnőtteknek szóló korhatár mellett, a stúdiók nem szívesen fektetnek egy ilyen alkotásba, mikor a családbarát, PG-13 keretek között mozgó szuperhősfilmek sorra döntik a rekordokat a pénztáraknál. A képregényíró továbbra is elkötelezett, és ha kell, Kickstarter kampányba fog, hogy a rajongók segítségével elhozhassa Spawnt.
"20 millió dollárra van szükségem, hogy megcsináljam ezt a filmet, annyim viszont nincsen. Másokhoz kell fordulnom, hogy pénzt szerezzek, de amint ez megtörténik, rögtön beleszólást akarnak. Mint mondtam, soha véget nem érő párviadal ez, elvégre míg én szeretném elkészíteni ezt a kis R-besorolású filmet, ők a PG-13, sikeres alkotásokat preferálják. Azonban vannak olyanok is, akik nem a rendszer részei, de szívesen támogatnának. Meg fogjuk csinálni. Próbálok kimérten hozzáállni, de kezdem elveszíteni a türelmemet. Próbálkozunk, így vagy úgy, de el fog készülni a film, megígérem. Ezt most nem fogom elengedni."
Egyelőre sajnos ez a helyzet áll fenn, de remélhetőleg az idő múlásával biztatóbb fejleményekkel tudunk szolgálni a Spawn rajongóinak, mert ez a karakter tényleg megérdemelne egy félelmetes, vériszamos, paráztató mozifilmet, amiben a készítőgárda szíve-lelke benne volt.
Jöhet még több film, sorozat, könyv, képregény? Katt ide!
Címkék: #spawn #jamie foxx #jeremy renner #todd mcfarlane
comments powered by Disqus.
Cinefesten jártunk, jó (?) filmeket láttunk - PuliCast
Podcast | 2022.09.29 14:00
15 éve indult az Agymenők, itt tartanak most a színészek
Szörnyeteg: A Jeffrey Dahmer-sztori - Kritika
A meggyalázott róka és egy új Maszk - A legszégyenteljesebb folytatások 1. rész
BREAKING: megérkezett a The Last of Us tévésorozat első előzetese
Kiderült, mikor érkezik a következő The Witcher sorozat, illetve a Vaják 3. évada
Computerworld.hu | GameStar.hu | PCWorld.hu | Puliwood.hu | Zoldpalya.hu
Kiadó: Project029 Magyarország Szolgáltató Kft. - Impresszum - Hirdetési ajánlatunk - Adatvédelmi elveink
Úgy tűnik, AdBlockert használsz, amivel megakadályozod a reklámok megjelenítését. Amennyiben szeretnéd támogatni a munkánkat, kérjük add hozzá az oldalt a kivételek listájához, vagy támogass minket közvetlenül! További információért kattints!
Engedélyezi, hogy a https://www.puliwood.hu értesítéseket küldjön Önnek a kiemelt hírekről? Az értesítések bármikor kikapcsolhatók a böngésző beállításaiban.